stanford-oval/wikipedia huggingface dataset:
תל מלחתה
תולדות היישוב בתל מלחתה

באתר התקיים יישוב מבוצר בשתי תקופות: תקופת הברונזה התיכונה 2 ב' ותקופת הברזל 3-2. היישוב בתקופת הברונזה התיכונה דמה ליישובים אחרים בארץ ישראל באותה תקופה, כלומר יישוב מוקף סוללה. בתקופת הברזל התקיים יישוב מבוצר, שהותקף ונפגע מספר פעמים, אך גם שוקם במהלך התקופה, עד שלבסוף ננטש בסוף התקופה עם חורבן בית ראשון. מהממצא האדומי הרב שהתגלה באתר לא ברור אם היישוב היה חלק מממלכת אדום, או שהוא היה תחת שלטון ממלכת יהודה והתגוררה בו אוכלוסייה אדומית רבה. ממחצית התקופה ההלניסטית ועד התקופה הביזנטית שימש האתר כמוצב צבאי שהגן על בקעת ערד ובאר שבע.
בשנות ה-50 של המאה ה-20 היה במקום יישוב בדואי קטן. סלילת הדרך לערד הוציאה את תל מלחתה מבידודה.
זיהוי האתר

ישנו ויכוח בין החוקרים על זיהוי האתר בתקופת המקרא. רובינסון וגרן זיהו אותו עם מולָדָה, שהייתה אחת מערי שמעון (יהושע, ט"ו, כ"ו; י"ט, ב'; דברי הימים א', ד', כ"ח). ג'ון גרסטנג ובנימין מזר זיהו אותו עם חרמה (במדבר, י"ד, מ"ה; כ"א, ג'; דברים, א', מ"ד). יוחנן אהרוני זיהה אותו עם 'ערד לבית ירחם' שמופיעה לצד 'ערד רבת' ברשימת כיבושי שישק בנגב. משה כוכבי זיהה אותו עם בעלת באר (יהושע, י"ט, ח'), על בסיס הבארות באזור האתר, ונאמן זיהה אותו עם העיר טלם שמופיע באותו הפסוק. בתקופה הרומית רוב החוקרים מזהים את האתר עם מוליאתה, שמופיעה במיסמכי מינהל מהמאה ה-6 לספירה.
החפירות באתר

בשנת 1962 חפר בתל מלחתה ד"ר יוחנן אהרוני במסגרת החפירות בתל ערד.
תל מלחתה הקטן נחפר בשנת 1980 על ידי רות עמירן. בתל מלחתה הגדול התקיימו שבע עונות חפירה. בשנים 1967 ו-1971 נחפר התל על ידי המכון לארכאולוגיה באוניברסיטת תל אביב בראשותו של משה כוכבי, בשנת 1990 נחפר האתר על ידי משלחת משותפת של המכון לארכאולוגיה של אוניברסיטת תל אביב ואוניברסיטת ביילור בטקסס שבארצות הברית, בניהולם של יצחק בית אריה ושל ב' קרסון, עד שנת 1996 הם ערכו חמש עונות חפירה.
שכבות התל > התקופה הכלקוליתית ותקופת הברונזה הקדומה

בתקופות אלו התקיים כנראה יישוב קטן בתל מלחתה הקטן, באתר המרכזי נמצאה רק קרמיקה מועטה ולא התגלו שרידי בניה.
שכבות התל > תקופת הברונזה התיכונה 2 ב (1,700-1,800 לפנה"ס)

בשכבה VI התגלו שרידי יישוב מבוצר, שהוקף בסוללה שנתמכה בחלקה הפנימי בקיר אבן. הקרמיקה בשכבה זו כללה גם כלי יבוא מקפריסין ממשפחת כלי הלבן הצבועים. שטח היישוב בתקופה זו השתרע כנראה על עשרה דונם.
שכבות התל > תקופת הברזל 2–3 (586-950 לפנה"ס)

בשכבה V שמתוארכת לסוף המאה ה-10 לפנה"ס הוקם יישוב. יישוב זה היה מוקף חומת לבנים בעובי של 4.5 מטר, והחומה נתמכה בחלקלקה, שצופתה באבנים. בחפירות נתגלו שרידי מבנים, שאחד המבנים אורכו 15 מטר ורוחבו שבעה מטרים, שחולק בשתי שורות עמודים לשלושה מרחבי אורך. מבנה זה כנראה שימש כמחסן. יישוב זה חרב בשרפה, שלדעת יצחק בית אריה מיוחסת למסעו הצבאי של שישק בארץ ישראל.
התל יושב שוב רק במאה ה-8 לפנה"ס (שכבה IV), יישוב זה גם הוקף חומת לבנים שטויחה משני צדדיה, עוביה 3.5 מטר. בחומה שובצו מגדלים שבלטו כלפי חוץ. במדרגה הנמוכה בתל זוהתה כנראה מצודה שאורכה 35 מטר, המצודה ניצבה בסמוך לשער העיר. זוהו כנראה מבני ציבור נוספים. היישוב נפגע כנראה בסוף המאה ה-8 לפנה"ס, אולי בעקבות מסעו של סנחריב בשנת 701 לפנה"ס. היישוב שוקם ויושב בחלקו במהלך המאה ה-7 לפנה"ס (שכבה III). בשכבה זו הוצמדו מבני מגורים לחומה המזרחית של היישוב. יישוב זה חרב בסוף ימי בית ראשון, ישנם סימני שרפה והרס שמעידים על החורבן.
שכבות התל > התקופה ההלניסטית-רומית קדומה (200 לפנה"ס-70 לספירה)

בשכבה II נמצאו ממצאים הלניסטיים במדרגה העליונה של התל. הממצא הקראמי די דל, הדבר אולי מעיד שבאתר הוקם מעין מוצב בתקופה זו, ולא יישוב גדול. המטבעות שנתגלו באתר הם מימיו של אנטיוכוס הרביעי (165-174 לפנה"ס) ועד ימיו של יוחנן הורקנוס הראשון (104-135 לפנה"ס). מאוד יכול להיות שבמקום הוקם מצד חשמונאי, לאחר הסיפוח של אדום לממלכת יהודה החשמונאית.
ישנם חוקרים המזהים את האתר עם 'מעלתא שבאידומיאה', מקום שמוזכר כמגדל בכתביו של יוסף בן מתתיהו (קדמוניות היהודים יח: 147), לשם חמק אגריפס הראשון בשובו מרומא בתחלית המאה ה-1 לספירה. מאוד יכול להיות שהמצד שהוקם בתקופה ההלניסטית המשיך לשמש בתקופה הרומית הקדומה.
שכבות התל > התקופה הרומית המאוחרת-ביזנטית (400-250 לספירה)

בשכבה I שמתוארכת למאה ה-3 לספירה, הוקמה מצודה גדולה בראש המדרגה הגבוהה בתל, אורכה של המצודה כ-70 מטר ורוחבה כ-50 מטר. הקיר החיצוני השתמר לגובה של שלושה מטרים. בצמוד לקירות החיצוניים נבנו שורת חדרים, כך נוצרה מעין חומת סוגרים, שבמרכז ישנה רחבה גדולה. מחפירת החדרים עולה שבמצודה ישנם שלושה שלבי בנייה מהתקופה הרומית-ביזנטית. נמצאו מטבעות מסוף המאה ה-3 לספירה של הקיסרים גליאנוס, קלאודיוס השני גותיקוס ודיוקלטיאנוס, ומטבעות מהמאה ה-4 לספירה של קונסטנטינוס הגדול ותיאודוסיוס הראשון.
בתקופה הביזנטית מוכר האתר בשם 'מוליאתה' ממסמך שלטוני בשם Notitia Dignitatum ('ספר המשרות הנכבדות'), שנכתב במאה ה-4 לספירה. במסמך זה מצוין שבאתר חנתה יחידה צבאית. מדרום לתל נחשפו מבנים ובית קברות מהתקופה הביזנטית.
הממצא הקטן באתר > קרמיקה

רוב כלי החרס אופייניים לאזור יהודה, ונפוצים באתרי הנגב בתקופת הברזל. ישנם כלים שניכרת בהם השפעה אדומית. ישנם גם כלים שהם ייחודיים לאתר, כמו פך מעוטר בדגמי פסים בסגנון יווני-מזרחי, שמתוארך לתחילת המאה ה-6 לפנה"ס. סירי הבישול שאופייניים לאתר, הם סירים עם פתח רחב, בלי צוואר ושפה מדורגת. מניתוח הטין של הכלים עולה שיש בו אחוז גבוה של 'חול נובי', כלים עם תרכובת טין דומה התגלו באתרים אדומיים בעבר הירדן. נמצא גם סיר בישול בעל ארבע ידיות, טיפוס דומה נמצא בבוצירה שבאדום. 85% מהסירים שנתגלו באתר שייכים לטיפוס 'סיר הבישול האדומי', והשאר שייכים לסיר היהודאי. 'סיר הבישול האדומי' נדיר באזור הנגב הצפוני, ובכך תל מלחתה הוא אתר ייחודי מבחינה זו.
כלי נוסף שנפוץ באתר הוא קערה שמחקה 'כלי ארמון אשוריים', כלי זה מהווה 50% מהקערות באתר. בנוסף נמצאו כלים ייחודיים שיש להם מקבילות רק באדום: 1) קערה עמוקה דקת דפנות בצבע קרם בהיר, בעלת שלוש רגליים, קערות זהות מעוטרות בפסים נחשפו בבוצירה. 2) צפחת נפוחה עם שתי ידיות שמחוברות לכתף, גם לסוג זה ישנה מקבילה בבוצירה. שכבה III היא שכבה עשירה בכלים אדומיים מובהקים.
הממצא הקטן באתר > ממצא מיוחד

בחפירות נמצאו חותמות. נמצאה טבעת ברונזה עם חותם של יעל, בחותם אחר מאבן קארניאול חקוקה יען, ובצידו השם 'לחחע', נמצא גם חותם עם דמות גריפון. נמצאו גם שמונה משקולות מסומנות של 1,2,4 ו-8 שקל. ונמצאה משקולת ענקית של 1,450 גרם, שערכה כ-130 שקל. נמצאה משקולת אחת של נצף ושתי משקולות מסומנות של גרא.
נמצאו גם חפצי פולחן כגון כנים עם חלונות, מזבחוני קטורת, קרנוס ועליו דמויות של בעלי חיים ולוחות אבן מלוטשים.
הממצא הקטן באתר > צלמיות

באתר נחשפו עשרות של צלמיות טין, עשר מתוכן מתארות דמויות אדם. סוג אחד של צלמיות הוא צלמיות העמוד שנפוצות בתקופת הברזל. צלמית אחת מיוחדת היא של גבר עם זקן ארוך, צבועה באדום ושחור. צלמית אחרת היא של גבר מזוקן, המחלל בחליל בעל זוג קנים, צלמית זו הייתה במקורה דבוקה לכלי כלשהו. חלקי הפנים של הצלמית בולטים: האף, העיניים והשפתיים. חלקי הגוף נעשו ביד והוצמדו לגוף שנעשה באובניים. חלקי הפנים הוצמדו לגליל חלול, שקצהו העליון עוצב בצורת כובע. גם בצלמית זו נמצאו שרידים של צבע אדום ושחור. נמצאו גם צלמיות של נשים.
הממצא הקטן באתר > כתובות

באתר נמצאו ארבע אוסטרקאות ושתי חרותות בחרסים. אוסטרקון אחד נושא את השמות 'עזנאל' ו'דנאל'. בכל אחת מהחרותות מופיעה תיבה אחת: 'פלך' ו'חנן'.
לקריאה נוספת

משה כוכבי, מלחתה, האנציקלופדיה החדשה לחפירות ארכאולוגיות בארץ ישראל, החברה לחקירת ארץ ישראל ועתיקותיה כרך 3, עמודים 947–950
סיכום עונת 2005 (אנ') Shelby White-Leon Levy Program for Archaeological Publications
בית אריה, 1998, החפירות בתל מלחתה - דו"ח ביניים, קדמוניות 115 עמודים 30–39
יצחק בית אריה ושמואל אחיטוב, "'חצי רבע גלת' - כתובת מתל מלחתה", ארץ ישראל - ספר אמנון בן תור, כרך ל, הוצאת החברה לחקירת ארץ ישראל ועתיקותיה, עמ' 73–76
הערות שוליים

↑  את המהדורה עדכן זאב ענר, כל מקום ואתר: מדריך לכל מקום ואתר בארץ ישראל, משרד הביטחון – ההוצאה לאור, 2005 ׁ(מהדורה 20 מחודשת)
↑  מנחם תלמי ואפרים תלמי, "כל הארץ-לכסיקון גאוגרפי של ישראל", הוצאת "עמיחי" בע"מ, ספטמבר 1966, עמוד 637
↑  ה. בן עדי, מכונת כישוף במדבר, מעריב, 21 באפריל 1954
1 2  חופרים בתל ערד ובתל נגילה, מעריב, 21 ביולי 1963
↑  Edward Robinson, Biblical Researches in Palestine, כרך 2, London, 1856, עמ' 201–202
↑  Victor Guerin, Description de la Palestine, כרך 3, Paris, 1869, עמ' 184–188
↑  מנחם תלמי, כאן תוקם ערד, מעריב, 17 בפברואר 1961
↑  משולם עד סופר דבר, חומה כנענית נחשפה בתל־מלחתה מתחזקת ההשערה כי העיר ערד מתקופת מלכי ישראל הועתקה לקרבת הרי יהודה [, דבר, 12 באפריל 1962
↑  י. בית אריה, 'החפירות בתל מלחתה- סיכום ביניים', קדמוניות 115, תשנ"ח: 30–31
↑  י. בית אריה, 'החפירות בתל מלחתה- סיכום ביניים', קדמוניות, 115, תשנ"ח, עמ' 32
↑  י. בית אריה, 'החפירות בתל מלחתה- סיכום ביניים', קדמוניות, 115, תשנ"ח, עמ' 32–38
↑  י. בית אריה, 'החפירות בתל מלחתה- סיכום ביניים', קדמוניות, 115, תשנ"ח, עמ' 38–39
| --- | --- |
בקרת זהויות :  NLI: 987007535120205171  BnF: cb14643561w (data)  LCCN: sh2005008433  SUDOC: 190613564  VIAF: 69144647636368179720   WorldCat (עם VIAF): 69144647636368179720
.mk

| --- | --- |

 סוג:  סיומת אינטרנט של מדינה 
 תקופת הפעילות:  1993–הווה (כ־31 שנים) 
 marnet.mk
 
‎.mk היא סיומת האינטרנט במקדוניה הצפונית. היא מנוהלת על ידי רשת המחקר האקדמית המקדונית (MARnet).
סיומות אינטרנט משניות

סיומות זמינות:
.mk
.com.mk
.org.mk
.net.mk
.edu.mk
.gov.mk
.inf.mk
.biz.mk
.mob.mk
תחום קירילי

התחום הקירילי .мкд אושר רשמית ונרשם ב־20 במרץ 2014.
הערות שוליים

↑  "Македонија на интернет со кириличен домен". אורכב מ-המקור ב-2014-03-23. נבדק ב-2014-03-20.
| סיומות אינטרנט של מדינות |
| --- | --- | --- |
| ISO 3166-1 alpha-2 | ISO 3166-1 alpha-2 |  |
| A | .ac .ad .ae .af .ag .ai .al .am .ao .aq .ar .as .at .au .aw .ax .az |  |
| B | .ba .bb .bd .be .bf .bg .bh .bi .bj .bm .bn .bo .br .bs .bt .bw .by .bz |  |
| C | .ca .cc .cd .cf .cg .ch .ci .ck .cl .cm .cn .co .cr .cu .cv .cw .cx .cy .cz |  |
| D | .de .dj .dk .dm .do .dz |  |
| E | .ec .ee .eg .er .es .et .eu |  |
| F | .fi .fj .fk .fm .fo .fr |  |
| G | .ga .gd .ge .gf .gg .gh .gi .gl .gm .gn .gp .gq .gr .gs .gt .gu .gw .gy |  |
| H | .hk .hm .hn .hr .ht .hu |  |
| I | .id .ie .il .im .in .io .iq .ir .is .it |  |
| J | .je .jm .jo .jp |  |
| K | .ke .kg .kh .ki .km .kn .kp .kr .kw .ky .kz |  |
| L | .la .lb .lc .li .lk .lr .ls .lt .lu .lv .ly |  |
| M | .ma .mc .md .me .mg .mh .mk .ml .mm .mn .mo .mp .mq .mr .ms .mt .mu .mv .mw .mx .my .mz |  |
| N | .na .nc .ne .nf .ng .ni .nl .no .np .nr .nu .nz |  |
| O | .om |  |
| P | .pa .pe .pf .pg .ph .pk .pl .pm .pn .pr .ps .pt .pw .py |  |
| Q | .qa |  |
| R | .re .ro .rs .ru .rw |  |
| S | .sa .sb .sc .sd .se .sg .sh .si .sk .sl .sm .sn .so .sr .ss .st .sv .sx .sy .sz |  |
| T | .tc .td .tf .tg .th .tj .tk .tl .tm .tn .to .tr .tt .tv .tw .tz |  |
| U | .ua .ug .uk .us .uy .uz |  |
| V | .va .vc .ve .vg .vi .vn .vu |  |
| W | .wf .ws |  |
| Y | .ye .yt |  |
| Z | .za .zm .zw |  |
1811 בארצות הברית

| 0 | 1 | 2 | 3 |
| --- | --- | --- | --- |
| «««  1810   1809  1808 |  דגל ארצות הברית | 1811  בארצות הברית |  »»»  1812   1813   1814 |
כל ערכי השנים בארצות הברית • אירועים בולטים בעולם ב-1811 פורטל ארצות הברית • לוח שנה של שנת 1811
1811 בארצות הברית הייתה השנה בה חגגה ארצות הברית 35 שנה מיום היווסדה.
הנהגה

הנשיא: ג'יימס מדיסון (המפלגה הדמוקרטית-רפובליקנית)
סגן הנשיא: ג'ורג' קלינטון (המפלגה הדמוקרטית-רפובליקנית)
אירועים בולטים

פרק זה לוקה בחסר. אנא תרמו לוויקיפדיה ו.
8-10 בינואר - מרד העבדים הגדול ביותר בתולדות ארצות הברית בו השתתפו מעל ל-400 עבדים, מתרחש בטריטוריית ניו אורלינס בחוף המזרחי של נהר המיסיסיפי. לאחר שהמרד סוכל הוצאו להורג 95 עבדים וראשיהם נתלו לאורך הכבישים.
11 באוקטובר – ה"ג'וליאנה", המעבורת הראשונה שהופעלה באמצעות קיטור, החלה לפעול בין ניו יורק להובוקן שבניו ג'רזי.
6 בנובמבר – קרב טיפקאנו: כוחותיו של הגנרל ויליאם הנרי הריסון מביסים את כוחות האינדיאנים בני שבט השוני (Shawnee) בהנהגתו של צ'יף טקומסה (Tecumseh) בקרב שהתרחש בטריטוריית אינדיאנה. תוצאות הקרב הביאו לקצן את שאיפות האינדיאנים לעצמאות בחבל ארץ זה, אך גם היוו את אחת העילות לפריצתה של מלחמת 1812, בה נהרג טקומסה (1813).
16 בדצמבר – רעידת אדמה בעוצמה של 7.3 בסולם ריכטר מתרחשת במיזורי וגורמת לנהר המיסיסיפי לזרום בכיוון ההפוך במשך זמן מה.
נולדו

פרק זה לוקה בחסר. אנא תרמו לוויקיפדיה ו.
3 בפברואר – הוראס גרילי, מו"ל, עורך עיתון ופוליטיקאי אמריקאי (נפטר ב-1872)
14 ביוני – הארייט ביצ'ר סטואו, סופרת אמריקנית ידועה בשל ספרה אוהל הדוד תום (נפטרה ב-1896)
נפטרו

פרק זה לוקה בחסר. אנא תרמו לוויקיפדיה ו.
איור המתאר את קרב טיפקאנו
תנאי סביבה

תנאי סביבה הם מדדים המשפיעים באופן קבוע על דבר כלשהו כתוצאה ממיקומו הפיזי. מגוון מושאי ההשפעה רחב מאוד, בין אם מדובר באורגניזם, תרבות, מוצר, פעולה או תהליך. לרוב משמש המונח לצורך ההבנה של תפקוד מושא ההשפעה.
בהגדרתם, תנאי סביבה אינם נתון קבוע אלא טווח של התנאים שמושא התנאים חוֹוה. תנאי סביבה נכונים חיוניים להצלחה של תהליכים טבעיים, ומדידתם מאפשרת הבנה של תהליכים אלה. בכל האמור בעולמו של האדם, מדידה והכרה של תנאי הסביבה היא תנאי להצלחה של פעולות, תהליכים ומוצרים.
מדדים של תנאי סביבה > תנאים כלליים

התנאים העיקריים המשפיעים כמעט על כל דבר הם:
טמפרטורה – טווח הטמפרטורות האופפות הוא כנראה הגורם הסביבתי המשפיע ביותר על כל מושא שהוא, בין אם מדובר באורגניזם ובין אם חפץ דומם. לטמפרטורה האופפת השפעות מכריעות על תהליכים כימיים, ביולוגיים ופיזיקליים.
לחץ, ובפרט לחץ אטמוספירי.
רמת לחות.
מדדים של תנאי סביבה > תנאים ייחודיים

תנאים ייחודיים הם תנאים שמשפיעים על דברים מסוימים בלבד. קיימים אין-ספור תנאי סביבה ייחודיים, להלן כמה מהם:
סוג קרקע – משפיע למשל על יישומים חקלאיים ועל בנייה.
אור שמש – עוצמתו ומשכו משתנים הן במהלך היממה והן כתלות במיקום גאוגרפי.
משקעים – סוג, כמות.
מהירות רוח.
מליחות.
אבק.
הגדרה של תנאי סביבה

תנאי סביבה עשויים להיות חיוניים לעצם הקיום או להגדיר טווח שימוש או סוג תהליכים שיתאפשרו בהצלחה.
תנאי חיוני הוא תנאי שבלעדיו אין היתכנות לקיום. למשל, משקעים לגידול חקלאי, או זרמי אוויר קבועים לטורבינות רוח.
סוג אחר של תנאי סביבה הוא תנאים שמנחים בתכנון המוצר או הפעולה, על מנת שיפעל בצורה תקינה. למשל, הגדרה של מהירות רוח מרבית במקום מסוים מכתיבה אילו עצים יכולים לגדול, או להבדיל איזה עמודי תאורה ניתן להתקין. כתוצר לוואי של תנאי מנחה ייתכן גם תנאי מגביל – תנאי שמגדיר את השימוש במוצר. למשל, שק שינה שנועד לטווח טמפרטורות של 10–35 מעלות צלזיוס, לא יהיה יעיל בטמפרטורה של מינוס 10 מעלות.
על מנת להגדיר את תנאי הסביבה ראשית יש להבין מהם המדדים המשפיעים על הדבר עבורו מוגדרים התנאים. לאחר מכן, תיסקר סביבת הפעולה, ותנאי הסביבה הקיימים ימדדו וירשמו.
תנאי סביבה טבעיים מול מלאכותיים

תנאי סביבה טבעיים הם תנאים אשר לא שונו, או שלא ניתן לשנותם לצורך יישום כלשהו. יישום המשמש בתנאי סביבה טבעיים חייב להיות מותאם לתנאים אלו על מנת לשמש בהצלחה, גם אם מדובר במוצר. לדוגמה, לכלי רכב הנוסע בגשם נדרשים מגבים תקינים.
עם זאת, במקרים רבים האדם יכול לייצר תנאי סביבה באופן מלאכותי – לשנות טמפרטורת סביבה באמצעות חממות או מיזוג אוויר, לשנות את משך זמן ועצמת תאורה באמצעות תאורה מלאכותית, לשנות הרכב כימי של קרקע באמצעות דישון, וכיוצא בזאת. השיטה של עיצוב תנאי סביבה תואמי מטרה מסוימת נפוצה מאוד בכל תחומי הפעילות האנושית וימיה כימי התרבות האנושית.
תנאי סביבה טבעיים מול מלאכותיים > תנאי מעבדה

תנאי מעבדה הם תנאי סביבה מלאכותיים, הניתנים לשליטה ובקרה מדויקת. תנאי מעבדה מאפשרים ביצוע ניסויים תוך שינוי מבוקר של תנאי הסביבה, הן תוך כדי הניסוי והן בין ניסוי לניסוי על מנת לבדוק את ההשפעה של שינוי בתנאי הסביבה על תוצאות הניסוי. בנוסף, תנאי מעבדה יכולים לדמות תנאי סביבה שכלל אינם קיימים בטבע לצורך בדיקת תאוריות מדעיות.
תנאי סביבה טבעיים מול מלאכותיים > בקרת תנאי סביבה

בהינתן תנאי סביבה מלאכותיים, קיימת חשיבות לבקרתם. בדיקות של תנאי סביבה הכרחיות במקומות כחדרי ניתוח, חדרים נקיים, במוזיאונים בהם מוצגים או יצירות העלולים להפגע מתנאי סביבה לא מתאימים. בקרת תנאי סביבה חיונית מאוד בתעשיית המזון מסיבות של בטיחות מזון.
בקרת תנאי הסביבה מתבצעת על ידי מדידה תכופה או אף רציפה. מכשירי המדידה יכולים לפקד ישירות על מערכות על מנת לכוון את הערכים הרצויים, או לתת התראות במקרים של חריגות או תקלות.
שינוי בתנאי סביבה והשפעתו

חלק גדול מתנאי הסביבה נתונים לשינויים, החל משינויים קלים ועד לשינויים קיצוניים. תנאי סביבה משתנים באופן טבעי, ועל פי המקובל שינויים בתנאי סביבה הם הגורם העיקרי להכחדות וליצירה של מינים. שינויים כאלה יכולים להיות איטיים מאוד או מהירים מאוד, ולהגרם מסיבות שונות.
הפעילות האנושית הובילה מאז ומתמיד לשינויים בתנאי הסביבה, אך בעוד שבעבר היו אלו שינויים מקומיים ואף בני חלוף, כיום ישנם שינויים בעלי השפעה רחבת טווח הן במרחב והן בזמן. דוגמה בולטת לשינוי תנאי הסביבה היא ההתחממות הגלובלית, שיש המייחסים למעשי ידי אדם. על אף ששינויים אלו ניתנים למדידה ולעיתים גם לחיזוי, השפעתם לא תמיד צפויה.
ראו גם

משאב
מעטפת ביצועים
נוחות אקלימית
הערות שוליים

↑  תנאי סביבה - בדיקות תנאי סביבה לפי תקן ישראלי, באתר מעבדות חרמון
↑  עושים גלים, באתר אוניברסיטת ת"א
1814 בארצות הברית

| 0 | 1 | 2 | 3 |
| --- | --- | --- | --- |
| «««  1813   1812  1811 |  דגל ארצות הברית | 1814  בארצות הברית |  »»»  1815   1816   1817 |
כל ערכי השנים בארצות הברית • אירועים בולטים בעולם ב-1814 פורטל ארצות הברית • לוח שנה של שנת 1814
1814 בארצות הברית הייתה השנה בה חגגה ארצות הברית 38 שנה מיום היווסדה.
הנהגה

הנשיא: ג'יימס מדיסון (המפלגה הדמוקרטית-רפובליקנית)
סגן הנשיא: אלברידג' גרי (המפלגה הדמוקרטית-רפובליקנית) עד 23 בנובמבר, התפקיד לא היה מאויש מ-23 בנובמבר.
נשיא בית המשפט העליון: ג'ון מרשל
יושב ראש בית הנבחרים: הנרי קליי (המפלגה הדמוקרטית-רפובליקנית, עד ה-19 בינואר), לנגדון צ'בס (המפלגה הדמוקרטית-רפובליקנית, החל מה-19 בינואר).
אירועים בולטים

פרק זה לוקה בחסר. אנא תרמו לוויקיפדיה ו.
17-20 ביולי - מלחמת 1812: המצור על פריירי דו צ'יין: קרב אשר בסופו הבריטים הצליחו להשתלט על היישוב פריירי דו צ'יין אשר בטריטוריית אילינוי.
26-4 באוגוסט - מלחמת 1812: הקרב על האי מאקינאק: קרב אשר במהלכו הכוחות בריטיים כבשו את המוצב האמריקני פורט מאקינאק אשר באי מאקינאק שבטריטוריית מישיגן אשר היה בעל חשיבות אסטרטגית.
24 באוגוסט – מלחמת 1812: קרב בלאדנסבורג: הכוחות הבריטים מביסים את הכוחות האמריקנים בבלאדנסבורג שבמרילנד, מה שמאפשר לבריטים להיכנס לוושינגטון .
24 באוגוסט – מלחמת 1812: הכוחות הבריטים כובשים את וושינגטון, מציתים מבנים רבים, בהם הבית הלבן ובניין הקפיטול.
12 בספטמבר – מלחמת 1812: הקרב על נורת' פוינט
12-15 בספטמבר - מלחמת 1812: הקרב על בולטימור
14 בספטמבר – פרנסיס סקוט קי מחבר את "הדגל זרוע הכוכבים", שהפך להמנונה של ארצות הברית
23 בנובמבר – סגן הנשיא אלברידג' גרי נפטר מאי ספיקת לב. התפקיד נשאר לא מאויש עד סוף כהונתו הנשיאותית של ג'יימס מדיסון
24 בדצמבר – מלחמת 1812: נחתם הסכם גנט אשר הביא באופן רשמי לסיום המלחמה בין ארצות הברית לבריטניה. ההסכם אושרר על ידי הסנאט האמריקאי ב-16 בפברואר 1815.
תחריט המתאר את הבית הלבן נשרף על ידי חיילים בריטיים במהלך כיבוש וושינגטון די. סי. ב-24 באוגוסט 1814
נולדו

פרק זה לוקה בחסר. אנא תרמו לוויקיפדיה ו.
19 ביולי – סמואל קולט, המציא של האקדח התופי והמייסד של חברת כלי הנשק "קולט" (נפטר ב-1862)
נפטרו

פרק זה לוקה בחסר. אנא תרמו לוויקיפדיה ו.
Akbot

אקבוט (באנגלית: Akbot) היה וירוס מחשב שנבנה על ידי ההאקר אוואן ווקר (Owen Walker) מניו זילנד.
הווירוס הופץ באמצעות שימוש בפרוטוקול IRC והדביק 1.3 מיליון מחשבים. לאחר ההדבקה הראשונית מחשבו של הקורבן אפשר לתוקף חיצוני להשתלט עליו ולבצע פעולות בשמו.
בעזרת מחשבי הקורבנות בנה התוקף בוטנט זדוני שסייע לו באיסוף נתונים, שליטה על תהליכי מערכת וביצוע התקפות מניעת שירות.
ווקר נעצר בחודש אפריל 2008, במהלך מבצע של ה-FBI לתפיסת פושעי סייבר המהווים איום על הביטחון הלאומי, אך שוחרר ולא הורשע לאחר שבית המשפט פסק לטובתו.
ראו גם

בוטנט
וירוס
פשע מקוון
Bot Herder
Grum botnet
הערות שוליים

↑  heise online - New Zealand teenager accused of controlling botnet of 1.3 million computers, ‏2007-12-01
| רשימת בוטנטים |
| --- | --- | --- |
| בוטנטים פופולארים |  Akbot • Asprox botnet • Bagle • BASHLITE • Bredolab botnet • Cutwail botnet • Conficker • Donbot botnet • Festi botnet • Grum botnet • Gumblar • Kelihos botnet • Koobface • Kraken botnet • Lethic botnet • Mariposa botnet • Mega-D botnet • Mirai • Metulji botnet • Nitol botnet • Rustock botnet • Sality • Slenfbot • Srizbi botnet • Storm botnet • Torpig • Virut • Vulcanbot • Waledac botnet • ZeroAccess botnet • Zeus • Zemra  |  |
.mp

| --- | --- |

 תאריך ייסוד:  1996 
 
‎.mp היא סיומת האינטרנט באיי מריאנה הצפוניים. ישנם תחומים ספורים הקשורים לאיי מריאנה הצפוניים בתחום זה (כגון אתרים ממשלתיים תחת .gov.mp וכמה אתרים ב- .org.mp ו- .co.mp ). אתר get.mp מאפשר למשתמשים לרשום ולנהל תחומי .mp. השם .mp מגיע מ- ISO 3166  המציין MP ככינוי שתי האותיות עבור איי מריאנה הצפוניים.
אתר הרישום הרשמי

שירותי רישום שמות מתחם עבור תחומי .mp מופעלים על ידי Saipan DataCom, ספקית אינטרנט מקומית.  ניתן לרכוש תחומים עם ארבעה תווים או יותר תמורת 20 דולר. תחומי פרימיום תחת ארבעה תווים נעים במחיר, כאשר דומיינים דו-תווים פועלים 5,000 דולר לרישום לשלוש שנים. ישנם כמה אתרים הקשורים לאיי מריאנה הצפוניים תחת תחומים בדרגה שלישית .gov.mp ו- .co.mp .
Chi.mp

חברת Saipan DataCom הפעילה בעבר את chi.mp.
רישומי .mp בחינם ישנים שסופקו קודם לכן על ידי chi.mp הופסקו ללא הודעה מוקדמת ואתר האינטרנט chi.mp הופסק מאז מאי 2013 לפחות.[דרוש מקור] . החל מאוקטובר 2015 get.mp מציעה chi.mp למכירה תמורת 20,000.00$.
ראו גם

.us
הערות שוליים

↑  "Domain Name System Structure and Delegation".
↑  "Saipan.Com - The CNMI's First and Best ISP [Main]". www.saipan.com. נבדק ב-22 פבר' 2019. {{cite web}}:  (עזרה)
↑  "IANA — .mp Domain Delegation Data" 2009-05-21
↑  "DotMP".
| סיומות אינטרנט של מדינות |
| --- | --- | --- |
| ISO 3166-1 alpha-2 | ISO 3166-1 alpha-2 |  |
| A | .ac .ad .ae .af .ag .ai .al .am .ao .aq .ar .as .at .au .aw .ax .az |  |
| B | .ba .bb .bd .be .bf .bg .bh .bi .bj .bm .bn .bo .br .bs .bt .bw .by .bz |  |
| C | .ca .cc .cd .cf .cg .ch .ci .ck .cl .cm .cn .co .cr .cu .cv .cw .cx .cy .cz |  |
| D | .de .dj .dk .dm .do .dz |  |
| E | .ec .ee .eg .er .es .et .eu |  |
| F | .fi .fj .fk .fm .fo .fr |  |
| G | .ga .gd .ge .gf .gg .gh .gi .gl .gm .gn .gp .gq .gr .gs .gt .gu .gw .gy |  |
| H | .hk .hm .hn .hr .ht .hu |  |
| I | .id .ie .il .im .in .io .iq .ir .is .it |  |
| J | .je .jm .jo .jp |  |
| K | .ke .kg .kh .ki .km .kn .kp .kr .kw .ky .kz |  |
| L | .la .lb .lc .li .lk .lr .ls .lt .lu .lv .ly |  |
| M | .ma .mc .md .me .mg .mh .mk .ml .mm .mn .mo .mp .mq .mr .ms .mt .mu .mv .mw .mx .my .mz |  |
| N | .na .nc .ne .nf .ng .ni .nl .no .np .nr .nu .nz |  |
| O | .om |  |
| P | .pa .pe .pf .pg .ph .pk .pl .pm .pn .pr .ps .pt .pw .py |  |
| Q | .qa |  |
| R | .re .ro .rs .ru .rw |  |
| S | .sa .sb .sc .sd .se .sg .sh .si .sk .sl .sm .sn .so .sr .ss .st .sv .sx .sy .sz |  |
| T | .tc .td .tf .tg .th .tj .tk .tl .tm .tn .to .tr .tt .tv .tw .tz |  |
| U | .ua .ug .uk .us .uy .uz |  |
| V | .va .vc .ve .vg .vi .vn .vu |  |
| W | .wf .ws |  |
| Y | .ye .yt |  |
| Z | .za .zm .zw |  |
ערך זה הוא קצרמרבנושא סיומות אינטרנט. אתם מוזמנים לתרום לוויקיפדיה ו.
יוסף אירגס

| --- | --- |
 לידה:  1685
 פטירה:  1730 (בגיל 45 בערך) ג' בסיוון ה'ת"ץ
 מקום פעילות:  האימפריה הרומית הקדושה ליוורנו, טוסקנה
 תקופת הפעילות:  ?–1730 
 תחומי עיסוק:  רב ומקובל ספרדי[דרוש מקור]
 תלמידיו:  הרב יד מלאכי
 חיבוריו:  שומר אמונים, שו"ת דברי יוסף, ועוד
 מספר צאצאים:  6 
 
רבי יוסף בן עמנואל אירגאס (אירגאז) (ה'תמ"ה 1685 – ג' בסיוון ה'ת"ץ 1730) היה רב ומקובל איטלקי, מגדולי הלוחמים בנחמיה חיון ובשבתאות בכלל.
קורות חייו

נולד בליוורנו בשנת תמ"ה (1685), לרבי עמנואל רב הקהילה. למד תורה בעיר בישיבתו של רבי שמואל די פאס והתפרסם בגאונותו בגיל צעיר. את חכמת הקבלה למד אצל רבי בנימין הכהן ויטאלי, תלמיד רבי משה זכות, במשך שבעה שבועות. לאחר מכן התיישב בעיר פיזה והקים בה ישיבה בשם "נוה שלום". כן יסד בעיר זו שתי קרנות צדקה: "מוהר הבתולות" ו"מלביש ערומים". בשובו לליוורנו מונה לרב הקהילה.
התפרסם בגדלותו בתורה ורבנים רבים מאיטליה וצרפת היו מריצים אליו שאלותיהם והוא היה משיב להם בלשון ברורה ובקיצור נמרץ. החשוב שבתלמידיו היה רבי מלאכי הכהן, מחבר הספר האנציקלופדי יד מלאכי.
התפרסם בשל ספרו הקבלי החשוב שומר אמונים, בו הוא מברר את אמיתות הקבלה. הספר בנוי כדיאלוג בין שאלתיאל, חכם תלמודי, ליהוידע, מקובל. בספר זה מתווכח רבי יוסף עם רבי עמנואל חי ריקי שהיה ממצדדי ה"צמצום כפשוטו". ספרו של רבי יוסף אירגאס נחשב ספר יסוד בקבלה ולמייצג הבולט ביותר של מצדדי ה"צמצום שלא כפשוטו". כדי להבדיל בין ספר זה לבין ספר "שומר אמונים" שחיבר הרב אהרן ראטה, נהוג לכנות את הראשון בשם "שומר אמונים הקדמון".
כמו כן חיבר שו״ת בהלכה בשם דברי יוסף.
הלך לעולמו בליוורנו בג' בסיוון ה'ת"ץ (1730) בגיל ארבעים וחמש.
קורות חייו > משפחתו

בהיותו בגיל שמונה עשרה נשא לאישה את בת אחות אמו, ממנה נולדו לו שלשה בנים ושלש בנות, ביניהם בניו רבי אברהם ורבי עמנואל.
מלחמתו בשבתאות

בשנת 1710 הגיע לליוורנו השבתאי המפורסם נחמיה חייא חיון וניסה לקבל ממנו הסכמה על ספרו, אך רבי יוסף אירגאס עמד על טיבו וגרשו מהעיר. חיון הגיע לאמסטרדם והדפיס שם ספרי התקפה חריפה נגדו. הרב אירגס השיב לו בשני ספרי פולמוס בשם תוכחת מגולה והצד נחש שהדפיס בלונדון בשנת 1715.
בשנת 1730, בעת הפולמוס נגד רבי משה חיים לוצאטו שלח מכתבים לרבי ישעיה בסאן, רבו של רמח"ל, על מנת לתהות על קנקנו, אך לא הספיק להכריע בעניין לפני מותו.
חיבוריו

דברי יוסף, שאלות ותשובות, ליוורנו תק"ב
שומר אמונים, מבוא לתורת הקבלה, אמסטרדם תצ"ו
מנחת יוסף, קבלה, ליוורנו תקצ"ב
מבוא פתחים, מבוא וכללים לכתבי האר"י, ברלין תרפ"ז
תוכחה מגולה והצד נחש, נגד נחמיה חיון והשבתאות, לונדון תע"ה
ראו גם

יהדות ליבורנו